# DJEČJI VRTIĆ MALEŠNCA

A.T.MIMARE 34

10090 ZAGREB

MB: 01243446

OIB: 05850332623

IBAN: HR5224020061100908740

**Obrazloženje rebalansa financijskog plana za 2024.godinu**

**I. Izmjene i dopune Proračuna za 2024. godinu**

# UVODNI DIO

# Proračunski korisnik: Dječji vrtić „Malešnica“

Prijedlog Financijskog plana za 2024.godinu s projekcijama za 2025. i 2026. godinu usvojen

Odlukom Upravnog vijeća Klasa: 601-02/23-05/19 Ur: broj: 251-617-04-23-3 od 20. studenog 2023.g. dostavljen je Gradskom uredu za obrazovanje, sport i mlade i takav čini sastavni dio Proračuna Grada Zagreba kojeg je skupština Grada Zagreba usvojila na sjednici 12. prosinca 2023.godine.

Gradski ured za obrazovanje, sport i mlade dostavio je upute za Rebalans financijskog plana sa limitima po pojedinim pozicijama koje se financiranju iz sredstava Proračuna Grada Zagreba.

Na temelju dostavljenih limita izmijenjen je Financijski plan Dječjeg vrtića Malešnica za 2024.godinu i to kako slijedi:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **NAZIV** | **VRSTA RASHODA** | | | | | | **PLAN 2024** | **REBALANS 2024** | | | **NOVI PLAN 2024** | |
|  |  | | | | | |  |  | | |  | |
|  | **Proračunski korisnik 0090225511 DV MALEŠNICA** | | | | | | **3.446.200,00** | **371.400,00** | | | **3.817.600,00** | |
| **Program A 022109** | **DJELATNOST USTANOVA PREDŠKOLSKOG ODGOJA** | | | | | | **3.446.200,00** | **371.400,00** | | | **3.817.600,00** | |
| **AKTIVNOST A022109A210901** | **REDOVNA DJELATNOST PRORAČUNSKIH KORISNIKA redovna djelatnost proračunskih korisnika** | | | | | | **3.382.900,00** | **349.400,00** | | | **3.732.300,00** | |
| Izvor 1.1. | OPĆI PRIHODI I PRIMICI | | | | | | 2.970.500,00 | 349.400,00 | | | 3.319.900,00 | |
| Izvor 1.1.1. | OPĆI PRIHODI I PRIMICI - PRORAČUNSKI KORISNICI | | | | | | 2.970.500,00 | 349.400,00 | | | 3.319.00,00 | |
| 3111 | Plaće za redovan rad | | | | | | 1.823.000,00 | 249.000,00 | | | 2.072.000,00 | |
| 3121 |  | Ostali rashodi za zaposlene | | |  |  | 237.000,00 |  |  | 38.400,00 | 275.400,00 | |
| 3132 |  | Doprinosi za obvezno zdravstveno osiguranje | | | | | 349.000,00 |  |  | 41.300,00 | 390.300,00 | |
| 3222 |  | Materijal i sirovine | | |  |  | 205.400,00 |  |  | 20.700,00 | 226.100,00 | |
|  |  |  |  |  |  |  |  |  |  |  |  |  |
| Izvor 3.1. | VLASTITI PRIHODI | | | | | | 110.000,00 | 0,00 | | | 110.000,00 | |
| Izvor 3.1.1. | VLASTITI PRIHODI-PRORAČUNSKI KORISNICI | | | | | | 110.000,00 | 0,00 | | | 110.000,00 | |
|  |  | | | | | |  |  | | |  | |
|  |  | | | | | |  |  | | |  | |
| Izvor 4.3. | OSTALI PRIHODI ZA POSEBNE NAMJENE | | | | | | 295.100,00 | 0,00 | | | 295.100,00 | |
| Izvor 4.3.1 | PRIHODI ZA POSEBNE NAMJENE-PRORAČUNSKI KORISNICI | | | | | | 1.100,00 | 0,00 | | | 1.100,00 | |
| Izvor 4.3.2 | PRIHODI ZA POSEBNE NAMJ.-SUFINAN.U CIJENI PREDŠKOL.ODGOJA | | | | | | 294.000,00 | 0,00 | | | 294.000,00 | |
|  |  | | | | | |  |  | | |  | |
|  |  | | | | | |  |  | | |  | |
| Izvor 5.2. | POMOĆI IZ DRUGIH PRORAČUNA | | | | | | 55.600,00 | 22.000,00 | | | 77.600,00 | |
| Izvor 5.2.1 | POMOĆI IZ DRUGIH PRORAČUNA | | | | | | 55.600,00 | 22.000,00 | | | 77.600,00 | |
|  |  | | | | | |  |  | | |  | |
| **Aktivnost A022109K210901** | **OPREMANJE USTANOVA PREDŠKOLSKOG ODGOJA** | | | | | | **63.300,00** | **22.000,00** | | | **85.300,00** | |
| Izvor 1.1. | OPĆI PRIHODI I PRIMICI | | | | | | 15.000,00 | 0,00 | | | 15.000,00 | |
|  |  | | | | | |  |  | | | 15.000,00 | |
|  |  | | | | | |  |  | | | 15.000,00 | |
| Izvor 3.1. | VLASTITI PRIHODI | | | | | | 9.900,00 | 0,00 | | | 9.900,00 | |
| Izvor 3.1.1 | VLASTITI PRIHODI -PRORAČUNSKI KORISNICI | | | | | | 9.900,00 | 0,00 | | | 9.900,00 | |
| 42 | Rashodi za nabavu proizvedene dugotrajne imovine | | | | | | 9.900,00 | 0,00 | | | 9.900,00 | |
| Izvor 5.2. | POMOĆI IZ DRUGIH PRORAČUNA | | | | | | 38.400,00 | 22.000,00 | | | 60.400,00 | |
| Izvor 5.2.1 | POMOĆI IZ DRUGIH PRORAČUNA | | | | | | 38.400,00 | 22.000,00 | | | 60.400,00 | |
| 3232 | Usluge tekućeg i investicijskog održavanja | | | | | | 38.400,00 | 22.000,00 | | | 60.400,00 | |
|  |  | | | | | |  |  | | |  | |
|  |  | | | | | | 0,00 | 0,00 | | | 0,00 | |
|  |  | | | | | | 0,00 | 0,00 | | | 0,00 | |
| Aktivnost A022109T210903 | KORAK U DJEČJI VRTIĆ -ZA DOBROBIT DJETETA I RAZVOJ POTENCIJALA- KUĆICA | | | | | | 0,00 | 0,00 | | | 0,00 | |
| Izvor 1.1. | OPĆI PRIHODI I PRIMICI | | | | | | 0,00 | 0,00 | | | 0,00 | |
| Izvor 1.1.1 | OPĆI PRIHODI I PRIMICI-PRORAČUNSKI KORISNICI | | | | | | 0,00 | 0,00 | | | 0,00 | |
|  |  | | | | | | 0,00 | 0,00 | | | 0,00 | |
| Izvor 5.6. | POMOĆI TEMELJEM PRIJENOSA EU SREDSTAVA | | | | | | 0,00 | 0,00 | | | 0,00 | |
| Izvor 5.6.1 | Pomoći temeljem prijenosa EU sredstava-PK | | | | | | 0,00 | 0,00 | | | 0,00 | |
| 32 | Materijalni rashodi | | | | | | 0,00 | 0,00 | | | 0,00 | |

Prijedlog rebalansa financijskog plana sastoji se od izmijenjenog plana za 2024. godinu, te sadrži opći, posebni dio i obrazloženje financijskog plana.

**Opći dio rebalansa financijskog plana proračunskog korisnika sadrži:**

* Sažetak Računa prihoda i rashoda i Računa financiranja
* Računa prihoda i rashoda i Računa financiranja

Sažetak Računa prihoda i rashoda i Sažetak Računa financiranja sastoji se od ukupnih prihoda poslovanja i prihoda od prodaje nefinancijske imovine, ukupnih rashoda poslovanja i rashoda za nabavu nefinancijske imovine, te ukupnih primitaka od financijske imovine i zaduživanja i izdataka za financijsku imovinu od otplate zajmova.

Račun prihoda i rashoda sastoji se od ukupnih prihoda i rashoda iskazanih prema izvorima financiranja i ekonomskoj klasifikaciji, te rashoda iskazanih prema funkcijskoj klasifikaciji.

U računu financiranja iskazuju se ukupni primici od nefinancijske imovine i zaduživanja te izdaci za financijsku imovinu i za otplatu zaduživanja prema izvorima financiranja i ekonomskoj klasifikaciji.

# Sažetak djelokruga rada:

Predškolski odgoj obuhvaća redoviti program odgoja, obrazovanja, prehrane, zdravstvene zaštite i socijalne skrbi djece u dobi od godinu dana do polaska u školu. Uz redoviti program odvijaju se i programi ranog učenja stranog jezika - engleski i njemački, program odgoja za okoliš i održivi razvoj, Montessori program, te kraći programi javnih potreba - program predškole i program rada s potencijalno darovitom djecom.

Dječji vrtić „Malešnica“ djeluje na 3 lokacije unutar naselja Malešnica i Špansko. U Vrtić je upisano 677 djece u 29 odgojnih skupina od kojih je 10 skupina posebnih programa. Uz navedeno upisano je i 20 djece polaznika programa predškole u 1 odgojnoj skupini.

4 odgojne skupine Programa ranog učenja engleskog jezika (koje djeluju u sva 3 objekta) obuhvaćaju 85 djece u dobi od tri godine do polaska u školu. Program je sadržajno prilagođen interesima djece, različitim stilovima učenja i mogućnostima pojedinog djeteta s naglaskom na situacijsko učenje, učenje kroz igru i TPR (Total Physical Response) učenje/aktivnosti.

1 odgojna skupina Programa ranog učenja njemačkog jezika (u objektu u D. Cesarića 4) obuhvaća 20 djece u dobi od tri godine do polaska u školu te na sličan način kao i Program ranog učenja engleskog jezika osobit naglasak stavlja na situacijsko učenje i učenje kroz igru.

2 odgojne skupine Montessori programa u objektu Dobriše Cesarića koje obuhvaćaju

43 djece u dobi od tri godine do polaska u školu. Montessori program temelji se na

montessori pedagogiji čiji je temeljni moto: „Pomozi mi da to učinim sam“ u kojem odgojitelj usmjerava dijete prema samostalnom rješenju postavljenog problema i to putem montessori pribora.

2 odgojne skupine sportskog programa u objektu Dobriše Cesarića, koje obuhvaćaju 43 djece u dobi od tri do četiri godine.

1 odgojna skupina Programa odgoja za okoliš i održivi razvoj djeluje u objektu A.T. Mimare 34, te obuhvaća 27 djece u dobi od 5 do 6 godina. Cilj programa jest razvijanje ekološke osjetljivosti i aktivnog odnosa djece i odraslih u neposrednom prirodnom i društvenom okruženju, očuvanje i njegovanje hrvatske tradicijske baštine, te promicanje zdravih stilova življenja.

Uz navedeno u Vrtiću se odvijaju i kraći program predškole u 1 odgojnoj skupini (20 djece) za djecu koja su u godini pred polazak u školu, a nisu obuhvaćena redovnim programom, te program za rad s potencijalno darovitom djecom u 1 odgojnoj skupini (10 djece) za onu djecu koja pokazuju iznadprosječne opće sposobnosti u dobi od 5 do 7 godina.

Provedbu navedenih programa ostvaruju odgojitelji koji imaju potreban stupanj edukacije za voditelje, te se nastavljaju kontinuirano stručno usavršavati u pojedinačnom području.

Odgojitelji u redovitom programu, kao i članovi razvojne službe i ravnatelj, također se kontinuirano stručno usavršavaju kako bi trajno pridonijeli kvaliteti provedbe programa koji je u skladu s Nacionalnim kurikulumom za rani i predškolski odgoj i obrazovanje, te na taj način pridonijeli što uspješnijem zadovoljenju potreba i interesa djece i roditelja.

Velik broj polaznika Dječjeg vrtića Malešnica, od samog njegovog osnutka, čine i djeca s različitim teškoćama koja su integrirana unutar primarnog 10-satnog programa. Prihvaćanje različitosti te promišljanje o različitim oblicima integracije ujedno je i vrijednost Vrtića. Primjereni oblik odgojno-obrazovnog rada za navedenu skupinu djece, osim dodatnog stručnog usavršavanja, zahtjeva i trajnu stručnu podršku članova stručnog tima kojeg čine 2 pedagoga, psiholog, edukacijski rehabilitator, te zdravstveni voditelj, suradnju sa stručnjacima iz relevantnih ustanova, dostupnost trećih odgojitelja te pomoćnih radnika za pomoć, njegu i skrb u skupinama te otvorenu suradnju s roditeljima.

Dječji vrtić Malešnica“ pridaje posebnu pažnju njegovanju partnerskih odnosa s roditeljima. Promišljanje o unapređenju suradnje s roditeljima kontinuirana je bitna zadaća Godišnjeg plana i programa rada. Dječji vrtić „Malešnica“, osim što nastoji i zadovoljiti potrebe i interes roditelja, također pruža i podršku u njihovom roditeljstvu putem različitih stručnih sastanaka i radionica. Posljednjih nekoliko godina u DV „Malešnica“ održavaju se ciklusi radionica „Rastimo zajedno“ koje provode čak dva educirana tima voditelja (članovi stručnog tima i odgojitelji) kako bi se omogućio što veći broj polaznika.

Ovim financijskim planom predvidjeli smo ulaganje sredstava u obogaćivanje programa novom didaktikom, stručnom literaturom, potrošnim materijalom te daljnjim stručnim usavršavanjem djelatnika s ciljem unapređenjem kvalitete odgojno-obrazovnih programa, posebice u radu s djecom s teškoćama, programa ranog učenja engleskog jezika, programa odgoja za okoliš i održivi razvoj, kraćeg programa rada s potencijalno darovitom djecom te programa predškole.

1. **Obrazloženje općeg dijela Rebalansa financijskog plana**

**Planiranje prihoda i rashoda**

Rebalans financijskog plana Dječjeg vrtića Malešnica za 2024. godinu napravljen je prema uputama koje smo dobili od Gradskog ureda za obrazovanje, sport i mlade dana 10.05.2024.

Prihod Grada Zagreba čine materijalni i financijski rashodi te rashodi za nabavu proizvedene dugotrajne imovine i dodatna ulaganja u nefinancijsku imovinu (izvor 1.1.1)

Sukladno uputama Gradskog ureda za obrazovanje, sport i mlade izmijenjeno je 5 stavaka i to kako slijedi:

|  |  |  |  |  |
| --- | --- | --- | --- | --- |
| **Konto prihodi** | **Naziv** | **Planirano 2024.(Eur**) | **I.Izmjena 2024. (Eur)** | **Novi plan 2024.(Eur)** |
| 6711 | Prihodi iz nadležnog proračuna za financiranje rashoda poslovanja | 2.966.100,00 | 349.400,00 | 3.315.500,00 |
| 6712 | Prihodi iz nadležnog proračuna za financiranje rashoda za nabavu nefinancijske imovine | 15.000,00 | 0,00 | 15.000,00 |
| 6714 | Prihodi iz nadležnog proračuna za financiranje izdataka za financijsku imovinu i otplatu zajmova | 4.400,00 | 0,00 | 4.400,00 |
|  | **Ukupno promjene:** | **2.985.500,00** | **349.400,00** | **3.334.900,00** |
| **Konto rashodi** | **Naziv** | **Planirano 2024.** (**Eur)** | **I .Izmjena 2024.(Eur)** | **Novi plan 2024. (Eur)** |
| 31 | Rashodi za zaposlene | 2.409.000,00 | 328.700,00 | 2.737.700,00 |
| 32 | Materijalni rashodi | 554.700,00 | 20.700,00 | 575.400,00 |
| 34 | Financijski rashodi | 2.400,00 | 0,00 | 2.400,00 |
| 54 | Izdaci za otplatu glavnice primljenih kredita i zajmova | 4.400,00 | 0,00 | 4.400,00 |
| 42 | Rashodi za nabavu proizvedene dugotrajne imovine | 15.000,00 | 0,00 | 15.000,00 |
|  | **Ukupno promjene**: | **2.985.500,00** | **349.400,00** | **3.334.900,00** |

Sredstva za plaće i ostale rashode za zaposlene planirana su temeljem odredaba Kolektivnog ugovora za zaposlene u predškolskim ustanovama Grada Zagreba i I .i II dodatka istog ugovora.

Planirano je i povećanje osnovice za plaću od 01.01.2024., kao i povećanje ostalih materijalnih prava radnika (božićnica, regres, dar za dijete i dar u naravi)

Povećanje planiranih prihoda, rashoda u okviru izvora 1.1.1 rezultat je:

-povećane osnovice za obračun plaće i to za razdoblje od 01.01.-30.06.2024. osnovica iznosila 688,93 Eura bruto iznosa, te za razdoblje 01.07.-31.12.2024. povećanje od 4 %, osnovica za obračun plaća iznosi 716,49 Eura bruto iznosa.

-povećan iznos za regres i božićnicu za 2024.godinu koji sada iznosi 331,81 EUR, kao i dar u naravi koji se daje radnicima za Uskrs u iznosu 132,72 Eura.

Vezano uz Uredbu Vlade Rh otvorena je nova pozicija prihoda (6391) u programu za planiranje, sukladno uputama nadležnog Gradskog ureda za obrazovanje, sport i mlade gdje je dostavljen u tablici limita za rashode na poziciji 3232 Usluge tekućeg i investicijskog održavanja u okviru Kapitalnog projekta K210901

Također je rebalansom povećan iznos u okviru izvora 52; tekuće pomoći i to na poziciji usluga tekućeg i investicijskog održavanja.

5.2 Pomoći iz drugih proračuna

|  |  |  |  |  |
| --- | --- | --- | --- | --- |
| **Konto prihodi** | **Naziv** | **Planirano 2024.(Eur**) | **I. Izmjena 2024. (Eur)** | **Novi plan 2024.(Eur)** |
| 63 | Tekuće pomoći proračunskim korisnicima iz proračuna koji im nije nadležan | 55.600,00 | 22.000,00 | 77.600,00 |
|  | Ukupno promjene: | 55.600,00 | 22.000,00 | 77.600,00 |
| **Konto rashodi** | **Naziv** | **Planirano 2024. (Eur)** | **I .Izmjena 2024.(Eur)** | **Novi plan 2024. (Eur)** |
| 33 | Materijalni rashodi | 55.600,00 | 22.000,00 | 77.600,00 |
|  | Ukupno promjene: | 55.600,00 | 22.000,00 | 77.600,00 |

Ostali izvori prihoda nisu planirani u izmjenama za plan u 2024.g godini.

**RAČUN FINANCIRANJA**

Planiran je prihod iz izvora (1.1.1.) općeg proračuna u iznosu od 4.4.00,00 EUR za financiranje izdataka za otplatu glavnice primljenih zajmova.

Navedeni iznos odnosi se na otplatu dostavnog vozila putem financijskog leasinga, te isti iznos ostaje nepromijenjen.

**OBRAZLOŽENJE VIŠKOVA/MANJKOVA U FINANCIJSKOM PLANU ZA RADZOBLJE 2024-2026.**

U financijskom planu Dječjeg vrtića „Malešnica“ za 2024.godinu. nije planiran manjak/višak prihoda kao niti za 2025.godinu. te 2026.godinu, jer očekujemo isplatu svih akontacija i refundacija do kraja 2024.godine, a eventualno nastale viškove postoji obveza povrata u Proračun.

Ako bi nastalo metodološki manjak biti će pokriven u sljedećem razdoblju,

Vlastite i prihode pomoći iz drugih proračuna namjeravamo u cijelosti potrošiti do kraja 2024.godine.

**RASHODI PREMA FUNKCIJSKOJ KLASIFIKACIJI**

Rashodi Dječjeg vrtića Malešnica klasificirani su kao 09 obrazovanje/091 predškolsko i osnovno obrazovanje/0911predškolsko obrazovanje /)096 dodatne usluge u obrazovanju (prehrana)

**III OBRAZLOŽENJE POSEBNOG DIJELA FINANCIJSKOG PLANA**

Dječji vrtić Malešnica u posebnom dijelu Proračuna Grada Zagreba uključen je u

RAZDJEL 009 Gradski ured za obrazovanje, sport i mlade

Glavu 00902 : Ustanove u predškolskom odgoju i obrazovanju, a kao Proračunski korisnik

0090225511 Dječji vrtić Malešnica.

**Obrazloženje programa (aktivnosti/projekata)**

Prema proračunskoj klasifikaciji proračunski korisnik provodi sljedeći program:

A022109 Djelatnost ustanova predškolskog odgoja

Program predškolskog odgoja i obrazovanja te skrbio djeci rane i predškolske dobi provodi se kroz redovni desetosatni program, te Programa predškole koji je obavezan za svu djecu u godini dana prije polaska u školu.

# Zakonske i druge podloge za provedbu programa: Zakon o predškolskom odgoju i obrazovanju (Narodne novine, br. 10/97, 107/07, 94/13 i 98/19, Program javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba

* Obrazloženje programa

Posebni dio financijskog plana prikazan je kroz cjeline koje obrađuju obrazloženje programa, odnosno kroz aktivnosti i projekte zajedno sa ciljevima i pokazateljima uspješnosti .

Program financiranja Dječjeg vrtića „Malešnica“ se sastoji od:

Aktivnosti A022109A210901 - Redovna djelatnost

Aktivnost A022109K210901 - Opremanje Dječjeg vrtića „Malešnica“.

|  |  |  |  |
| --- | --- | --- | --- |
| **Aktivnost/projekt** | **Plan za 2024.** | **Rebalans za 2024(Eur)** | **Novi plan za 2024. (Eur)6.** |
| A022109A21901 | 3.382.900,00 | 349.400,00 | 3.732.300,00 |
| A022109K21901 | 63.300,00 | 22.000,00 | 85.300,00 |
| Ukupno: | **3.446.200,00** | **371.400,00** | **3.817.600,00** |

Aktivnost A022109A21901: Obavljanje redovne djelatnosti Dječjeg vrtića „Malešnica“ planirana su sredstva za pokriće rashoda za zaposlene, materijalnih rashoda, ,financijskih rashode, te sredstava za otplatu glavnice.

Aktivnost A022109K210901 opremanje Dječjeg vrtića „Malešnica“, planirana su sredstva 2024 prema rebalansu:

Tekuće i investicijsko održavanje po Uredbi Vlade RH planiranih u okviru kapitalnog projekta K210901 Opremanje ustanova predškolskog odgoja u iznosu od 60.400 EUR

Rashodi za nabavu proizvedene dugotrajne imovine u iznosu od 24.900 Eur

**CILJEVI PROGRAMA**

I dalje treba razvijati standard djelatnosti predškolskog odgoja u cilju zaštite i prava djece i roditelja/skrbnika, te prava i obveze radnika u gradskim dječjim vrtićima kao temeljnim nositeljima provedbe gradskog programa javnih potreba.

- Osigurati svakom djetetu jednu godinu prije polaska u osnovnu školu uključivanje u obvezni program pred škole, a za djecu s teškoćama u razvoju, djecu pripadnike romske nacionalne manjine, djecu pripadnike drugih nacionalnih manjina i djecu kojima hrvatski jezik nije materinski jezik dvije godine prije polaska u osnovnu školu. Cilj programa pred škole je osigurati optimalne uvjete za unaprjeđivanje vještina, navika i kompetencija djeteta, koje će mu pomoći u prilagodbi na nove uvjete života, rasta i razvoja u školskom okruženju.

- Stvarati uvjete za širenje vrsta programa za djecu s teškoćama u razvoju i darovitu djecu, djecu pripadnike nacionalnih manjina, drugu potrebitu djecu (npr. djeca azilanata), te uvoditi i provoditi druge programe ovisno o potrebama i interesu djece i roditelja/skrbnika.

- Unaprjeđivati sustav ranog otkrivanja i uključivanja darovite djece predškolske dobi i djece s teškoćama u razvoju, te sustav potpore inkluzivnom odgoju i obrazovanju djece s posebnim odgojno-obrazovnim potrebama.

- Stvarati uvjete za kvalitetno poticanje razvojnih potreba djece održavanjem postignutog standarda broja i vrste stručnih radnika i zapošljavanjem novih odgojitelja, dodatnih odgojitelja, stručnih suradnika, pomagača (prema vrsti teškoća), te uključivanjem drugih potrebnih stručnjaka.

- Poticati stručno usavršavanje odgojitelja, stručnih suradnika i drugih radnika ovisno o njihovim interesima i potrebama programa dječjeg vrtića, s ciljem unaprjeđivanja kvalitete i diferencijacije programa.

- Osigurati nastavak provođenja pravilne prehrane djece s ciljem standardizacije, ujednačavanja i povećavanja kvalitete prehrane u svim gradskim dječjim vrtićima, transparentnost u odnosu na roditelje/skrbnike i društveno okruženje te razvoj pravilnih prehrambenih navika djece od najranije dobi.

- Razvijati i provoditi mjere za unaprjeđivanje kvalitete upravljanja gradskim dječjim vrtićima s ciljem optimalnog korištenja postojećih resursa i racionalnog trošenja proračunskih sredstava i daljnjeg razvoja djelatnosti.

- Obogaćivati i kontinuirano stvarati primjereno odgojno-obrazovno okruženje (unutarnje i vanjsko) u kojem će djeca ostvarivati interakcije, konstruirati individualno i su-konstruirati zajedničko znanje s vršnjacima i odraslima.

- Podržavati programe drugih ustanova i udruga koje provode programe za djecu pripadnike nacionalnih manjina, djecu iz socijalno depriviranih obitelji, djecu s teškoćama u razvoju, i druge programe za djecu rane i predškolske dobi verificirane od strane Ministarstva znanosti i obrazovanja.

**POKAZATELJI USPJEŠNOSTI**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | Jedinica mjere | **Polazna vrijednost (2023.)** | **Nova ciljana vrijednost (2024.)** | **Nova ciljana vrijednost (2025.)** | **Nova ciljana vrijednost (2026.)** |
| Broj zaposlenih djelatnika | Broj djelatnika koji su zaposleni u dječjem vrtiću | Broj djelatnika | **121** | **129** | **129** | **129** |
| Ukupan iznos sredstava iz proračuna za plaće | Iznos plaća i svih naknada iz radnog odnosa, tr. prijevoza i doprinosa | Iznos u  Eur | **2.089.100,00** | **2.787.400,00** | **2.820.500,00** | **2.857.200,00** |
| Ukupan iznos sredstava od uplata roditelja z redoviti program koji se uplaćuju u proračun Grada Zagreba, kojima se podmiruje trošak plaće (u 2023. se navode svi troškovi na izvoru 4.3.2) | Iznos u Eur uplate za redoviti program | Iznos u Eur | **354.080,00** | **294.000,00** | **294.000,00** | **294.000,00** |
| Rashodi za prehranu u dječjim vrtićima | Iznos iz plana za prehranu | Iznos u Eur | **205.400,00** | **226.100,00** | **229.200,00** | **232.300,00** |
| Materijalni i financijski rashodi te rashodi za usluge tekućeg i investicijskog održavanja | Iznos iz plana za redovnu djelatnost | Iznos u Eur | **606.680,00** | **664.700,00** | **715.100,00** | **723.400,00** |

Ukupno povećanje prihoda i rashoda utvrđeno ovim Rebalansom financijskog plana za 2024. godinu iznosi 349.400,00 Eur.

Voditelj računovodstva: Ravnatelj: